Fermin Diez de Ulzurrun

**Fermín Diez de Ulzurrun** (Iruñea, 1971) artista, komisario eta diseñatzaile industriala da. Bere lana, Kapitalismoaren garapenaren inguruan egin du orokorrean, eta aldaketa  hauen efektuengan gizarteko klase ertainetan. Maslow Industries izeneko entitatearen sortzailea eta zuzendari orokorra da, eta Nafarroako Gobernuko bekak jaso ditu behin baino gehiagotan, proiektu desberdinak aurrera eramateko. Gainera, Berlinen, Bartzelonan, Iruñean edota Uharten egin ditu erakustaldiak. Hauen bitartez, gizarte antolakuntzan, bizimodu hegemonikoan eta bakoitzaren identatean kapitalismoak eta bere aldairek duten efektua analizatu eta kritikatzen du. Hau da, bere lana Performance arteen, eskultura eta argazkilaritzaren barnean sar dezakegu.

### Exposición 
Bere beste lanetako bat da, kasu honetan Uharteko Arte Zentroan burutua, 2017ko abuztuaren 4tik irailaren 10era. Egun hauetan zehar, erakusketa garatzen zen aretoan bi ordenagailu jarri zituen. Ordenagailu hauek, gelan gertatzen ziren gauzak irudikatzen zituzten, aretoan bertan instalatuak zeuden segurtasun kamera batzuen bitartez. Bere web orrialdean bertan, autoreak, bere lan honen kritika uler dezakela dio, superfizialtasuna dela eta. 

Hala ere, berarentzat ezer ez duen erakusketa honek, kontu intelektual bat erakusten du. Hasteko, kontu linguistikoaz aritzen da. Artelan hau “exposición” deitzen da, hau da, erakusketa. Hala ere, ez du ezer erakusten. Hau da, erakusketa kontzeptuaren begirada kritiko bat da. Erakusketek, sorkuntza lana kapitailismoan sartzen dute gehienetan. Eskaparate bat balira bezala tratatzen dute artea. Bere lana, berriz, ez du ezer erakusten. Erakusketa eza baino ez du erakusten. Eskaparateek kanpora begiratzen dute, eta artelan honek barnera.

Bestalde, bideokameren bitartez, bideobigilantziari egiten dio erreferentzia. Ez soilik modu orokorrean kritika eginez, baizik eta modu konkretu batean ere. Bere ustez, kamerak gure eguneroko bizitzan geratzeko etorri dira. Ez du uste, azkeneko urteetatik aurrera, posible izanen denik erakusketa bat ikustea inolako kamerarik gabe. Hori da erakusketa honen bitartez erakutsi nahi duen beste puntuetako bat.

Exposición”-ekin bukatzeko, azkeneko elementu batez hitz egiten du artistak. Erakusketa bat sorkuntza prozesu baten amaiera baldin bada, erakusketa hau prozesu baten hasiera baino ez da. Jendeak egiten du bere sorkuntza gelaren barnean. Bideoetan ikusi zen bezala, jendea dantzan aritu zen, edo bere seme alabekin futbolean jokatzen. Hau da, ez ziren bukatutako zerbait ikustera joan, baizike eta ez zegoen zerbait hastera.

### Es Gibt Keine Alternative 
Bere garaian Alemaniako kaltzilerra zen Angela Merkelen erretratu inbertitua da. Paperaren gainean jarritako burdin oxidoz egina dago, eta titulua, esaldiaren akronimoa da, E.G.K.A.. Esaldi honen esanahia, “ez dago alternatibarik” da. Kasu honetan, esaldi honek Margareth Thatcher-i eta bere neoliberalismoaren norantzari egiten dio erreferentzia. Artistaren ustez, Alemaniak ordezkatzen du Thacherren esaldi eta pentsakera horri, europar bloke komunitarioa neoliberalismo kapitalistan gidatzen krisialdi osteko Europan.

### Beste artelanak 
Hona hemen beste artenal batzuen zerrenda:

# Maslow Exercises: Abraham Maslow-en giza	beharren piramidea nahi duen moduan ordenatuz.
# Capitalism Never Happened: dirua suntsitzearen ondorioz dirua lortzea.
# Dinero Negro: Permanente beltzez dirua margotzea.
# El Hombre como activo productivo: Auschwitz-en sarreran kokatua zegoen esaldi bat, artelan bihurtuta.

## Erreferentziak 
## Kanpo estekak 
* DINERO NEGRO - Fermín Díez de Ulzurrun (fermindiezdeulzurrun.es)
* ARBEIT MACHT FREI - Fermín Díez de Ulzurrun (fermindiezdeulzurrun.es)
* THE INFINITE MONKEY THEOREME - Fermín Díez de Ulzurrun (fermindiezdeulzurrun.es)
* Fermín Díez de Ulzurrun | Tresnaka
* dinero negro - eremuak